**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 21.07.2020, ora 08.00 – 22.07.2020, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 22.07.2020, ora 07.00**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 21.07.2020, la ora 11:00, **Atenționarea Hidrologică nr. 43 – COD GALBEN**, valabilă în intervalul *21.07.2020, ora 12:00 – 22.07.2020, ora 10:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Vişeu, Iza, Crasna, Barcău, Mureş, Olt, Bistriţa, Moldova, Trotuş,* cu posibile depăşiri ale **COTELOR DE ATENŢIE.**

Această **Atenționare Hidrologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

-către prefecturile județelor: *ALBA, BACĂU, BIHOR, BRAŞOV, CLUJ, COVASNA, HARGHITA, MARAMUREŞ, NEAMŢ, SĂLAJ, SATU MARE, SIBIU și SUCEAVA (13 prefecturi) - COD GALBEN.*

**RÂURI**

**Debitele au fost, în general, în scădere**, exceptând râurile din bazinele hidrografice: Vișeu, Iza, Tur, Lăpuș, cursul Someșului, cursurile mijlocii și inferioare ale Barcăului, Crișurilor, Mureșului, Siretului, Buzăului, Rm. Sărat, Putnei, Trotușului, Bistriței, Moldovei și Sucevei, cursurile inferioare al Jiului, Ialomiței și cursurile superioare al Oltului și Prutului, unde au fost în creștere, ca urmare a precipitațiilor căzute în interval și propagării.

Debitele se situează la valori în jurul și peste normalele lunare pe majoritatea râurilor, mai mici, sub normalele lunare, cu coeficienţi moduli cuprinşi între 30-90% din mediile multianuale lunare, pe râurile din bazinele hidrografice: Crasna, Putna, Rm. Sărat, bazinele mijlocii și inferioare ale Oltului și Argeșului, bazinul inferior al Ialomiței, cursurile mijlocii și inferioare ale Sucevei, Moldovei, Buzăului, pe cursul Siretului și pe râurile din Dobrogea. Cele mai mici valori (10-30% din normalele lunare) se înregistrează pe râurile din bazinele hidrografice Bârlad și Jijia.

Se situează peste:

- **COTA DE INUNDAȚIE** râul Prut la s.h. Şiviţa (435+5)-jud.GL;

- **COTA DE ATENȚIE** râul Prut la s.h. Oancea (440+75)-jud.GL.

Este în vigoare **ATENȚIONAREA HIDROLOGICĂ nr. 43** din 21.07.2020.

**Debitele vor fi, în general, în scădere**, exceptând râurile din bazinele hidrografice: Vișeu, Iza, Tur, Lăpuș, cursul Someșului, cursurile mijlocii și inferioare ale Mureșului și Siretului, cursul superior și mijlociu al Oltului, cursurile inferioare ale Jiului, Buzăului, Rm. Sărat, Putnei, Trotușului, Bistriței, Moldovei și Sucevei și cursul superior al Prutului, unde vor fi în creștere, ca urmare a precipitațiilor prognozate și propagării.

Sunt posibile scurgeri importante pe versanţi, torenţi, pâraie, creşteri de niveluri şi debite, pe unele râuri mici din zonele de deal și munte din centrul și nordul țării, datorită precipitațiilor sub formă de aversă, de scurtă durată cu caracter torențial, prognozate.

Se va menţine peste **COTELE DE APĂRARE** râul Prut, pe sectorul aval Oancea, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară, după cum urmează :

**- COTELE DE ATENȚIE**: râul Prut la s.h. Oancea (440+60) – jud.GL şi Prut la s.h. Şiviţa (360+70) jud. GL.

Se menţine în vigoare **ATENȚIONAREA HIDROLOGICĂ nr. 43** din 21.07.2020.

**DUNĂRE**

**Debitul la intrarea în ţară (secţiunea Baziaş) în intervalul 21.07 – 22.07.2020 a fost staționar, având valoarea de 4100 m3/s**, sub media multianuală a lunii iulie (5350 m3/s).

În aval de Porţile de Fier debitele au fost în creștere pe sectorul Gruia – Calafat și în scădere pe sectorul Bechet – Tulcea.

**Debitul la intrarea în ţară (secţiunea Baziaş) va fi în creștere (4200 m3/s).**

În aval de Porţile de Fier debitele vor fi în creştere pe sectorul Gruia – Bechet şi în scădere pe sectorul Corabia – Tulcea.

**2.** **Situaţia meteorologică în intervalul 21.07.2020, ora 09.00 –22.07.2020, ora 06.00**

**Administraţia Naţională de Meteorologie** (A.N.M.) a emis la data de 21.07.2020, la ora 10:00, **Atenționarea Meteorologică nr. 87**, conform căreia:

**MESAJ 1**

**- COD GALBEN:** „*În intervalul 21 iulie, ora 12:00 – 22 iulie, ora 10:00, în Maramureș, Munții Apuseni, Carpații Orientali și local în Transilvania și Moldova vor fi perioade cu instabilitate atmosferică accentuată, ce se va manifesta prin averse torențiale, intensificări ale vântului, vijelii, descărcări electrice și grindină. Se vor înregistra cantități de apă de peste 20...25 l/mp și izolat 30...50 l/mp.”*

**MESAJ 2**

**- INFORMARE METEOROLOGICĂ:** „*Miercuri (22 iulie) vor fi perioade cu instabilitate atmosferică în regiunile intracarpatice, la deal și la munte. Se vor semnala averse ce vor avea și caracter torențial, descărcări electrice, intensificări de scurtă durată ale vântului, vijelii și grindină. Cantitățile de apă vor depăși 20...25 l/mp și izolat 30...35 l/mp.”*

Această **Atenționare Meteorologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CLUJ, COVASNA, HARGHITA, HUNEDOARA, MARAMUREȘ, MUREŞ, NEAMŢ, PRAHOVA, SATU MARE, SĂLAJ, SUCEAVA și VRANCEA (19 prefecturi) - COD GALBEN (MESAJ 1);*

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, GORJ, HARGHITA, HUNEDOARA, IAŞI, MARAMUREŞ, MEHEDINŢI, MUREŞ, NEAMŢ, PRAHOVA, SĂLAJ, SATU MARE, SIBIU, SUCEAVA, TIMIŞ, VASLUI, VÂLCEA şi VRANCEA (30 prefecturi) - INFORMARE METEOROLOGICĂ (MESAJ 2).*

**ÎN ŢARĂ**

În regiunile nordice, centrale și nord-estice, precum și în zona Carpaților Orientali și a Munților Apuseni au fost perioade cu instabilitate atmosferică. Aceasta s-a manifestat îndeosebi din orele amiezii, prin accentuarea temporară a înnorărilor, averse pe arii în general restrânse, descărcări electrice și intensificări de scurtă durată ale vântului. Ploile

au avut și caracter torențial, iar cantitățile de apă înregistrate în intervale scurte de timp au fost mai însemnate, din datele colectate până la transmiterea acestui raport acestea depășind pe suprafețe mici 20 l/mp (până la 21 l/mp la postul hidro Teiuș, jud. Alba). În restul teritoriului, cerul a fost variabil, mai mult senin în a doua parte a intervalului, iar

ploi de scurtă durată însoțite de descărcări electrice s-au semnalat doar izolat cu precădere în primele ore ale serii. Vântul a suflat slab și moderat. Temperaturile maxime au fost cuprinse între 24 de grade la Ocna Șugatag, Joseni, Miercurea Ciuc și Întorsura Buzăului și 32 de grade la Sânnicolau Mare, Calafat, Stolnici, Turnu Măgurele, Alexandria,

Giurgiu, Titu, București-Filaret, Medgidia, Hârșova, Brăila, Galați, Focșani și Tecuci. La ora 06.00 valorile termice erau cuprinse între 11 grade la Toplița, Joseni și Miercurea Ciuc și 24 de grade la Constanța-dig.

***Observații:*** *de ieri dimineață de la ora 06.00 au fost emise 3 mesaje cod galben pentru fenomene meteorologice periculoase imediate: 2 de SRPV Timișoara și 1 de SRPV Sibiu.*

**LA BUCUREŞTI**

Vremea a fost predominant frumoasă și s-a încălzit ușor, devenind călduroasă în orele amiezii. Cerul a fost mai mult senin, iar vântul a suflat slab până la moderat. Temperatura maximă a fost de 30 de grade la Afumați, 31 de grade la Băneasa și 32 de grade la Filaret, iar la ora 06.00 se înregistrau 16 grade la Băneasa și 19 grade la Afumați și Filaret.

**3. Prognoza meteorologică în intervalul 22.07.2020, ora 09.00 –23.07.2020, ora 09.00**

**ÎN ŢARĂ**

În regiunile intracarpatice, la deal și la munte, îndeosebi din orele amiezii vor fi perioade cu instabilitate atmosferică. Aceasta se va manifesta prin accentuarea temporară a înnorărilor, local averse, descărcări electrice, intensificări de scurtă durată ale vântului, vijelii și grindină. Ploile vor avea și caracter torențial, iar cantitățile de apă vor depăși 20...25 l/mp și izolat 30...35 l/mp. În restul teritoriului, cerul va fi variabil, mai mult senin în prima parte a zilei, iar ploi de scurtă durată se vor semnala doar pe suprafețe mici, cu o probabilitate mai mare spre seară și la începutul nopții. Temperaturile maxime se vor încadra, în general, între 24 și 33 de grade, cu cele mai ridicate valori în Lunca Dunării, iar cele minime vor fi cuprinse între 11 și 23 de grade.

**LA BUCUREŞTI**

Vremea va fi predominant frumoasă, iar în orele amiezii se va menține călduroasă. Cerul va fi variabil, mai mult senin în prima parte a zilei. Vântul va sufla slab și moderat. Temperatura maximă se va situa în jurul valorii de 32 de grade, iar cea minimă va fi de 18...19 grade, ușor mai coborâtă în zona preorășenească.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

***Administrația Națională Apele Române și Agenția pentru Protecția Mediului Suceava*** informează că la data de 21.07.2020 a fost semnalată prezența unei spume albe pe cursul de apă Suceava, în dreptul stației hidrometrice din localitatea Țibeni, județul Suceava. Reprezentanții S.G.A. Suceava s-au deplasat pe teren în zona stației de epurare a SC EGGER România SRL, unde au constatat următoarele:

- pe canalul de evacuare al stației de epurare, apa prezenta o formațiune spumoasă pe o lungime de aproximativ 3 m;

- apa prezenta o culoare ușor maronie și un debit crescut de aproximativ 27 l/s.

Conform declarațiilor responsabilului de mediu al SC EGGER Romania SRL, debitul evacuat din stația de epurare este variabil (în funcție de modul de funcționare al pompelor), apariția spumei constatându-se la evacuarea unui debit crescut.

Au fost prelevate probe de apă.

În urma interpretării valorilor buletinelor de analiză rezultă următoarele:

- râul Suceava amonte și aval de evacuarea de ape uzate epurate are clasa de calitate a I-a conform Ord. 161/2006;

- indicatorii de calitate analizați pentru proba de apă prelevată din canalul de evacuare a stației de epurare (SC EGGER România SRL), se încadrează în limitele maxime stabilite conform HG 352/2005.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 20.07.2020, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 20.07.2020-21.07.2020 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

Nu au fost semnalate evenimente deosebite.

DIRECȚIA DE COMUNICARE, TRANSPARENȚĂ ȘI IT